HU Az Európai Unió Hivatalos Lapja C 59/4

A francia kormány közleménye a szénhidrogének kutatására, feltárására és kitermelésére vonatkozó engedélyek megadásának és felhasználásának feltételeiről szóló 94/22/EK európai parlamenti és tanácsi irányelvről (1)

(A folyékony vagy gáz-halmazállapotú szénhidrogének kutatására vonatkozó kizárólagos engedély, az ún. „Permis du Pays du Saulnois ”iránti kérelemre vonatkozó felhívás)

(EGT vonatkozású szöveg)

(2007/C 59/04)

A Lundin International SA társaság (székhelye: MacLaunay, F-51210 Montmirail) 2006. szeptember 26-án beérkezett kérelmében folyékony vagy gáznemű szénhidrogének kutatására feljogosító, három évre szóló kizárólagos engedélyért, ún. „Permis du Pays du Saulnois”-ért folyamodott, körülbelül 264 négyzetkilométernyi, Moselle megyében fekvő területre vonatkozóan.

A szóban forgó engedély érvényességi övezetének kerületét az alábbiakban földrajzi koordinátáik által meghatározott csúcsokat összekötő délkörök és szélességi körök íve adja meg, a kezdő délkör a párizsi meridián.

Csúcsok Északi szélesség Keleti hosszúság A 54 gr 40 N 4 gr 60 E B 54 gr 40 N 4 gr 80 E C 54 gr 30 N 4 gr 80 E D 54 gr 30 N 4 gr 70 E E 54 gr 20 N 4 gr 70 E F 54 gr 20 N 4 gr 50 E G 54 gr 30 N 4 gr 50 E H 54 gr 30 N 4 gr 60 E

A kérelmek benyújtása

A kezdeti kérelmet és a versengő kérelmeket beadó kérvényezőknek igazolniuk kell, hogy a bányászati engedélyekre és a földalatti tárolási engedélyre vonatkozó, 2006. június 2-i 2006-648 sz. módosított rendelet (a Francia Köztársaság Hivatalos Lapja, 2006. június 3.) 4., 5. és 6. cikkében meghatározott engedélyezési feltételek teljesülnek.

Az érdekelt társaságok versengő kérelmet nyújthatnak be ezen felhívás közzétételétől számított kilencven napon belül az Európai Közösségek Hivatalos Lapja 1994. december 30-i C 374. számának 11. oldalán közzétett, a szénhidrogénekre vonatkozó bányászati engedélyek franciaországi megszerzéséről szóló hirdetményben összefoglalt, és a bányászati engedélyekre és földalatti tárolási engedélyekre vonatkozó, 2006. június 2-i 2006-648 sz. módosított rendeletben megállapított szabályok szerint.

A kérelmeket az alábbi címen lehet benyújtani a bányászatért felelős szakminisztériumhoz. A kezdeti kérelemre és a versengő kérelmekre vonatkozó határozatok meghozatalának határideje a kezdeti kérelemnek a francia hatóságokhoz való beérkezésétől számított két év, azaz legkésőbb 2008. szeptember 26.

A tevékenység folytatására és leállítására vonatkozó feltételek és követelmények

A kérvényezők figyelmébe ajánljuk a bányászati törvény 79. és 79.1 sz. cikkét a bányászati munkákról, a földfelszín alatti tárolási munkákról és a bányák és a földfelszín alatti tárolás rendőrségéről szóló, 2006. június 2-i 2006-649 sz. rendeletet (a Francia Köztársaság Hivatalos Lapja, 2006. június 3.).

További felvilágosításért a Gazdasági, Pénzügyi és Ipari Minisztériumhoz fordulhat: Ministère de l'économie, des finances et de l'industrie (direction générale de l'énergie et des matières premières, direction des ressources énergétiques et minérales, bureau de la législation minière), 61, boulevard Vincent Auriol, Télédoc 133, F-75703 Paris Cedex 13 [tel.: (33) 144 97 23 02, fax: (33) 144 97 05 70].

A fent említett rendelkezésekhez a Légifrance honlapon,

a http://www.legifrance.gouv.fr internetcímen lehet hozzáférni.

(1) HL L 164., 1994.6.30., 3. o.